ফের ভূমিকম্প! কাঁপল একাধিক দেশ, দিল্লিতেও অনুভূত কম্পন

ওয়েব ডেস্ক: একের পর এক ভূমিকম্পে (Earthquake) কেঁপে উঠছে এশিয়া (Asia)। গত ২৮ মার্চ বিধ্বংসী ভূমিকম্পে বিপর্যস্ত হওয়ার আতঙ্ক কাটতে না কাটতেই বুধবার কাকভোরে শক্তিশালী ভূমিকম্পে কেঁপে উঠল আফগানিস্তান (Afganistan)। রিখটার স্কেলে (Richter Scale) কম্পনের মাত্রা ছিল ৫.৯। তবে শুধুমাত্র আফগানিস্তান নয়, বুধবার সকালের কম্পন অনুভূত হয়েছে ভারতের রাজধানী দিল্লিতেও।

ইউরোপিয়ান মেডিটেরিয়ান সিসমোলজিক্যাল সেন্টার প্রথমে জানিয়েছিল, কম্পনের মাত্রা ৬.৪। পরে ইউএস জিওলজিক্যাল সার্ভে জানায়, কম্পনের সঠিক মাত্রা ছিল ৫.৯। কম্পনের উৎসস্থল ছিল পূর্ব বাঘলান থেকে প্রায় ১৬৪ কিলোমিটার দূরে এবং ভূপৃষ্ঠ থেকে ১২১ কিমি গভীরে। যদিও এখনও পর্যন্ত এই ভূমিকম্পে বড়সড় কোনও ক্ষয়ক্ষতির খবর মেলেনি।

আরও পড়ুন: ভয়াবহ বিস্ফোরণে কেঁপে উঠল বালোচিস্তান, মৃত ৩, এখন কী অবস্থা?

এর আগে, ২৮ মার্চ মায়ানমারে ৭.৭ মাত্রার বিধ্বংসী ভূমিকম্পে প্রায় ৩১০০ জনের প্রাণহানি ঘটে। ভেঙে পড়ে একাধিক বহুতল, ক্ষতিগ্রস্ত হয় ব্রিজ ও রাস্তাঘাট। উৎপত্তিস্থল ছিল সাগাইং শহর থেকে ১৬ কিলোমিটার উত্তর-পশ্চিমে। ভূমিকম্পের প্রভাব পড়ে থাইল্যান্ড পর্যন্ত। এখনও সেই বিপর্যয়ের ছাপ রয়েছে মায়ানমারে।

EQ of M: 5.9, On: 16/04/2025 04:43:58 IST, Lat: 35.83 N, Long: 70.60 E, Depth: 75 Km, Location: Hindu Kush, Afghanistan.
For more information Download the BhooKamp App https://t.co/5gCOtjcVGs @DrJitendraSingh @OfficeOfDrJS @Ravi_MoES @Dr_Mishra1966 @ndmaindia pic.twitter.com/cdndqE0OQR

— National Center for Seismology (@NCS_Earthquake) April 15, 2025

বিজ্ঞানীরা বলছেন, ভারতীয় ও ইউরেশিয়ান টেকটোনিক প্লেটের সংযোগস্থলে অবস্থিত মায়ানমার। প্রতিবছর ভারতীয় প্লেট প্রায় ৫ সেন্টিমিটার হারে ইউরেশিয়ান প্লেটের দিকে এগোচ্ছে। এই অঞ্চলে একাধিক ফল্ট লাইনের উপস্থিতি, বিশেষত ‘সাংহাই ফল্ট’, ভূমিকম্পের ঝুঁকি বাড়িয়ে তুলছে। ফলস্বরূপ, গত কিছুদিনে মায়ানমারে একাধিক কম্পন অনুভূত হয়েছে।

দেখুন আরও খবর:

The post ফের ভূমিকম্প! কাঁপল একাধিক দেশ, দিল্লিতেও অনুভূত কম্পন first appeared on KolkataTV.

The post ফের ভূমিকম্প! কাঁপল একাধিক দেশ, দিল্লিতেও অনুভূত কম্পন appeared first on KolkataTV.